
ДО
ОБЩИНСКИ СЪВЕТ
С. КРУШАРИ

И Н Ф О Р М А Ц И Я

От Илхан Мюстеджеб,
Кмет на Община Крушари, 


Относно: Информация за готовността на Община Крушари за работа при зимни условия.



   УВАЖАЕМИ ГОСПОДИН ПРЕДСЕДАТЕЛ,
   УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,	 
	
	Подготовката за работа на община Крушари при зимни условия е в съответствие със Закона за местното самоуправление и местната администрация, Закона за пътищата, Закона за защита при бедствия, Наредба № РД-02-20-19 от 12 ноември 2012 г. за поддържане и текущ ремонт на пътищата и с оглед осигуряване на нормалното функциониране на транспортната инфраструктура, обществения живот и дейността на общинската администрация на територията на община Крушари.
	Подготовката има за цел да осигури своевременно предприемане на необходимите действия при снеговалеж, заледяване, снегонавявания, рязко понижаване на температурите и други неблагоприятни метеорологични условия, характерни за зимния сезон, съгласно действащите планове, процедури и вътрешната организация на общинската администрация, като при необходимост ще се поддържа постоянна връзка с компетентните държавни и областни структури. 
1. Със Заповед №РД-08-496/30.09.2026 г. на Кмета на община Крушари относно осигуряване на ефективно функциониране на инфраструктурата, снабдяването и услугите в общината при усложнена зимна обстановка през предстоящия сезон 2026-2027 г. са очертани основни направления за действия, като:
· Провеждане на заседание с кметовете и кметските наместници на населените места за запознаване с основните мероприятия по зимното поддържане на територията на общината, конкретните действия за своевременно събиране, обработка и предаване на информация за възникнали критични ситуации, бедствия и начините за ограничаването на последиците от тях, действията за създаване на необходимата организация за настаняване и изхранване на бедстващи, закъсали или нуждаещи се хора. 
· Практическо и теоретично проиграване на основните задължения и процеси за работа на ОД по ОбщСС за обобщаване и предаване до Областни дежурни по Областен съвет за сигурност, РД ПБЗН-Добрич, ВиК-Добрич АД, Енергоразпределение Север и др. 
·  Запознаване на фирми, предоставящи стоки и услуги от първа необходимост на населението, н-к В и К – район Крушари, ст. специалист ПУ – район Крушари, началник Второ РУ-Крушари, началник РС ПБЗН - Крушари с  отговорностите си произтичащи от Заповед №РД-08-496/30.09.2026г. 
2. Със Заповеди № РД-08-118/17.03.2026г. и № РД-08-119/17.03.2026г. са актуализирани съставите съответно на ОБЩИНСКИЯ СЪВЕТ ЗА СИГУРНОСТ и ЩАБ ЗА ИЗПЪЛНЕНИЕ НА ОБЩИНСКИЯ ПЛАН ЗА ЗАЩИТА ПРИ БЕДСТВИЯ. Към заповедите са утвърдени списъци с актуализирани телефонните номера на членовете на съвета и щаба, които списъци са разположени в дежурната стая.
3. Със Заповед № РД-08-700/01.12.2023 г. са определени отговорници по подготовката на населените места за работа при тежки зимни условия и кризисни ситуации за кметствата и кметските наместничества в общината. При възникване на сложна зимна обстановка или кризисна ситуация, отговарят за изпълнението на мероприятията, залегнали в заповедта за подготовка и работа при зимни условия и ръководят дейностите по ликвидиране на последствията в съответния район.
4. Утвърден е план за оказване помощ на закъсали пътници и аварирали пътни превозни средства при усложнена зимна обстановка на територията на община Крушари.
5. Проведени са разговори с фирми и юридически лица, собственици на селскостопанска техника, опериращи на територията на община Крушари, които при необходимост могат да бъдат привлечени със снегопочистваща и високопроходима техника. Изготвен е списък с техниката. Общината има готовност да ползва и собствена техника за почистване на пътищата и за извличане на закъсали автомобили по общинската пътна и улична мрежа.
6. Към настоящият момент са изготвени оперативните планове, техническото предложение и ценовата оферта, необходими за сключване на договор чрез директно възлагане по реда на чл. 20 от ЗОП с предмет „Снегопочистване на общинските пътища в община Крушари“ за зимен сезон 2026/2027 година. Предстои избор на изпълнител и сключване на договора.
7. През втората половина на месец октомври съвместно с РС ПБЗН-Крушари ще се извърши проверка на състоянието и годността за работа на пожарните хидранти на територията на общината. 
8. Актуализирани са списъците с телефоните на дежурните екипи на  „ВиК Добрич“ АД – район Крушари и „Електроразпределение Север“ АД. 
9. Изпратено е писмо с изх. № РД-17-4868[1]/08.09.2026г. до РЗИ – Добрич относно информация за диспансеризираните бременни и пациенти на хемодиализа за периода ноември 2026 г. до март 2027г.
10. Осигурено е необходимото за зимният сезон твърдо и течно гориво за училищата – СУ „Христо Смирненски“ с. Крушари, ОУ „Отец Паисий“ с. Лозенец, ОУ „Васил Левски“ с. Коритен, ДГ с. Крушари с нейните изнесени групи в селата Лозенец, Телериг и Коритен, „Центъра за социална рехабилитация и интеграция“, „Защитено жилище“ с. Крушари, „Дом за стари хора“ с. Добрин, Общинска администрация, кметства и кметски наместничества.
11. Създадена е необходимата организация за осигуряване на населението с продукти и стоки от първа необходимост, както и лекарства в случай на усложнена зимна обстановка.
12. Общината ще достави инертни материали, които предстои да бъдат поставени на стръмни, наклонени и опасни участъци от общинската пътна и улична мрежа. 
13. Съобразно изискванията на ЗДвП в средата на месец октомври ще се извърши привеждането на автомобилния парк на Общината за работа в зимни условия, включващо профилактика и зимно обслужване. 
14. На сайта на община Крушари са качени информационни материали насочени към жителите Общината за превантивни мерки през настъпващия отоплителен сезон.  



На основание чл.21, ал.1, т.23 от Закона за местното самоуправление и местната администрация, предлагам Общински съвет Крушари да приеме следното:

П Р О Е К Т !

[bookmark: _GoBack]	Общински съвет Крушари приема за сведение информацията за готовността на община Крушари за работа при зимни условия.  

ИЛХАН МЮСТЕДЖЕБ
Кмет на община Крушари

